ร้านสิงคโปร์โภชนา ตั้งอยู่ย่านถนนเจริญกรุง แยกหมอมี ตรงข้ามธนาคาร UOB เปิดบริการตั้งแต่ 11.00-21.00 น.แต่อาจจะหาที่จอดรถยากสักหน่อยนะคะ
บรรยากาศของร้านเป็นแบบเรียบๆ ธรรมดา เพราะเป็นร้านแบบตึกแถวไม่ได้ตกแต่งร้านอะไรมากมาย เน้นสีสันของลอดช่องและน้ำกะทิก็ดูโดดเด่นไปอีกแบบค่ะ
เมนูเดียวและเด็ดดังของที่ร้านก็คือ ลอดช่องสิงคโปร์ (แก้วละ 20 บาท) ที่เปิดขายมายาวนานถึง60กว่าปี ซึ่งณ ปัจจุบันก็ยังคงเป็น ลอดช่องสิงคโปร์ สไตล์เดิมได้อย่างดีค่ะ แน่นอนว่าร้านเปิดมาได้ถึง 60กว่าปี ต้องคงความอร่อยมาได้อย่างยาวนาน ทั้งเส้นลอดช่องที่เหนียวนุ่มและน้ำกะทิหอมมันและขนุนและราคาก็ไม่แพงด้วยค่ะ การบริการก็เป็นกันเองดีค่ะ 